Гранис даје подршку истраживању карцинома, а наступала је неколико пута у знак подршке за тај подухват у Јужној Калифорнији. Крајем 2007. године снимила је песме за албум "To Fight Measles" који се продавао у хуманитарне сврхе. У октобру 2008. године учествовала је у Најк женском маратону у Сан Франциску како би подржала Друштво оболелих од леукемије у част своје мајке и прикупила 6.000 америчких долара за ту организацију. Године 2009. филантропска организација "Sister to Sisters" означила је као званичну песму "Message from Your Heart", коју изводи Гранис. Године 2011. допринела је песмом "Message From Your Heart " албуму који је објављен у хуманитарне сврхе, како би се помогло људима након земљотреса и цунамија у Тохоку 2011. године. Године 2012. Кина је покренула добротворни пројекат под називом "Run Team Kina", посвећен промоцији личног здравља и прикупљању новца за Друштво оболелих од леукемије. Године 2012. пројекат је прикупио 71.866 америчких долара.